2018 एशियाई खेल

अट्ठारहवें एशियाई खेल, जो कि जकार्ता पालेमबांग २०१८ के नाम से भी जाने जाते हैं, सम्पूर्ण एशिया की सबसे बड़ी बहु खेल प्रतियोगिता है, जिसका आयोजन १८ अगस्त से २ सितम्बर २०१८ के मध्य इण्डोनेशिया के जकार्ता और पालेमबांग शहरों में किया गया था। 

ऐसा पहली बार है जब एशियाई खेल दो नगरों जकार्ता (जो कि पूर्व में 1962 एशियाई खेलों का आयोजन कर चुका है) तथा दक्षिण सुमात्रा प्रान्त की राजधानी पालेमबांग में आयोजित हो रहे हैं। इसके अतिरिक्त आयोजन स्थल दोनों नगरों के समीप स्थित बानदुंग तथा बांतेन में भी हैं। उद्घाटन व समापन समारोह जकार्ता के गेलोरा बुंग कर्णों स्टेडियम में आयोजित होंगे।

पहली बार ईस्पोर्ट्स तथा कैनोए पोलो को भी प्रदर्शनी खेलों के रूप में शामिल किया गया है। ईस्पोर्ट्स को 2022 एशियाई खेलोंं में मुख्य खेलों में शामिल किया जायेगा।

बोली प्रक्रिया

हनोई
वियतनाम की राजधानी हनोई को वास्तविक रूप से मेज़बान चुना गया था जिसने बोली के दौरान सुराबया तथा दुबई को पछाड़ा था। इस नगर को आधिकारिक रूप से ८ नवम्बर २०१२ को मेज़बान चुना गया था जब इसे सुराबया के १४ मत की तुलना में २९ मत मिले थे। दुबई अंतिम समय पर बोली से भविष्य की बोलियों पर ध्यान देनें की बात कहकर हट गया था। हालाँकि संयुक्त अरब अमीरात की राष्ट्रीय ओलम्पिक समिति के उपाध्यक्ष ने बोली वापस लेने के दावों को झूठा करार दिया और कहा कि दुबई ने २०१८ एशियाई खेलों की मेजबानी के लिये बोली ही नहीं लगाई थी केवल विचार किया था।

मगर मार्च २०१४ से वियतनाम की इतने बड़े स्तर के आयोजन सम्पन्न कराने की क्षमता पर प्रश्न उठने लगे। यह चिन्ता मुख्य रूप से अपेक्षित बजट US$१५० मिलियन को लेकर थी। ऐसे कुछ दावे US$३०० मिलियन तक की राशि के थे। कुछ समीक्षकों ने कहा कि २००३ दक्षिणपूर्व एशियाई खेल हेतु बनाये गये स्टेडियम का अभी तक उपयोग नहीं हुआ है। वियतनाम ओलम्पिक समिति के पूर्व अध्यक्ष हा कुंग दू ने ने भी दावा किया कि एशियाई खेलों के आयोजन से पर्यटन को बढ़ावा नहीं मिलेगा।

१७ अप्रैल २०१४ को वियतनामी प्रधानमन्त्री गुयेन तन दुंग हनोई का मेजबानी से नाम वापस लेने की अधिकारिक रूप से घोषणा की। उन्होंने इसके लिये मुख्य रूप से कम तैयारियों तथा आर्थिक मंदी का हवाला दिया। अधिसंख्य वियतनामी जनता ने इस कदम का स्वागत किया। वियतनाम पर किसी प्रकार का जुर्माना भी नहीं लगाया गया।

जकार्ता तथा पालेमबांग का चयन
हनोई के आयोजन से नाम वापसी के पश्चात् एशिया ओलम्पिक समिति (ओ॰सी॰ए॰) ने कहा कि इण्डोनेशिया, चीन व संयुक्त अरब अमीरात मेजबानी पाने के सशक्त दावेदार हैं। चूंकि इण्डोनेशियाई नगर सुरबया बोली में दूसरे स्थान पर रहा था इस कारण से उसकी दावेदारी प्रबल थी और चयनित होने की अवस्था में वह इन खेलों की मेजबानी को तैयार भी था। फिलिपीन्स तथा भारत ने भी आयोजन में रूचि दिखायी लेकिन भारत अपनी दावेदारी प्रस्तुत नहीं कर सका क्योंकि ओ॰सी॰ए॰ ने प्रधानमन्त्री नरेन्द्र मोदी से अंतिम तिथि बढ़ाने के बावजूद भी कोई भी जवाब नहीं मिला।

५ मई २०१४ को ओ॰सी॰ए॰ कुछ इण्डोनेशियाई नगरों जैसा जकार्ता, सुराबया, बांदुंग तथा पालेमबांग का निरीक्षण किया। सुराबया ने २०२१ एशियाई युवा खेलोंं की मेजबानी के कारण मेजबानी से पीछे हट गया। २५ जुलाई २०१४ को ओ॰सी॰ए॰ की कुवैत नगर में हुई बैठक में जकार्ता को इन खेलों के लिये मेज़बान तथा पालेमबांग को सह-मेजबान घोषित किया। २० सितम्बर २०१४ को इण्डोनेशिया ने मेज़बान नगर के अनुबंध पर हस्ताक्षर किये तथा 2014 एशियाई खेल के समापन समारोह के दौरान ओसीए ने इण्डोनेशिया को प्रतीकात्मक रूप से अगले खेलों के लिये मेज़बान घोषित किया।

पहले ओ॰सी॰ए॰ ने इन खेलों को वर्ष २०१८ के बजाय २०१९ में कराने की योजना बनायी थी ताकि यह आयोजन ओलम्पिक से दो वर्ष के ठीक एक वर्ष पूर्व हो सकें मगर इण्डोनेशिया को मेजबानी देने के बाद इस योजना बदलना पड़ा क्योंकि उस वर्ष में इण्डोनेशिया में आम चुनाव होने थे।

विकास तथा तैयारियाँ
जुलाई २०१८ के अनुसार ६.६ ट्रिलियन इण्डोनेशियाई रुपिया बजट आवंटित किया गया था।

ब्रांडिंग तथा आकृति

२०१८ एशियाई खेलों के प्रतीक का पहली बार अनावरण ९ सितम्बर २०१५ को देश के राष्ट्रीय खेल दिवस के अवसर पर किया गया। इसका प्रतीक चिह्न इण्डोनेशिया के दुर्लभ पक्षी पारादाइसा पर आधारित था।

इसकी आलोचना होने पर आयोजकों ने इस आकृति को जनवरी २०१६ में वापस ले लिया। इसकी अंतिम आकृति २८ जुलाई २०१६ को जारी हुई जिसका शीर्षक "एशिया की उर्जा" था जो कि गेलोरा बुंग कर्णों स्टेडियम की प्रतिकृति के ऊपर छपा था, जिसका प्रमुख उद्देश्य एशियाई देशों के मध्य एकता को प्रतिबिम्बित करना था।

उसी दिन इन खेलों के चिह्न के साथ-साथ तीन शुभंकर भी जारी हुए जो भिन-भिन पक्षी, बवियन हिरण अतुंग तथा जावी गैण्डा काका थे। ये तीनों ही क्रमशः देश के पूर्वी, मध्य तथा पश्चिमी भागों का प्रतिनिधित्व करते हैं। इसके साथ ही वे क्रमशः रणनीति, गति तथा ताकत को भी दर्शाते हैं।

जुलाई २०१८ में इण्डोनेशियाई एशियाई खेल आयोजन समिति ने पदक की आकृतियों का अनावरण किया, जिसमें एशियाई खेलों का प्रतीक तथा बाटिक तरीके से सभी इण्डोनेशियाई क्षेत्रों की सांस्कृतिक विविधता और उनके मध्य संगठन को दर्शाया गया है। इसके अतिरिक्त इसके माध्यम से अट्ठारहवें एशियाई खेलों लेने वाले खिलाड़ियों की सांस्कृतिक, धार्मिक तथा नस्ली विविधता को भी दर्शाया गया है।

आधिकारिक गीत
१३ जुलाई २०१८ को इण्डोनेशियाई एशियाई खेल आयोजन समिति ने २०१८ एशियाई खेलों की आधिकारिक गीत एल्बम, एनर्जी ऑफ़ एशिया का अनावरण किया। इस एल्बम में 13 गाने हैं।

मशाल दौड़
मशाल दौड़ का आरम्भ १५ जुलाई २०१८ को नई दिल्ली स्थित मेजर ध्यानचंद राष्ट्रीय स्टेडियम से हुआ जहाँ प्रथम एशियाई खेलों का आयोजन हुआ था। जुलाई २०१८ में योग्यकार्ता के निकट स्थित प्रम्बनन के हिन्दू मन्दिरों के ब्रह्मा मैदान में एक आयोजन हुआ जहाँ भारत द्वारा जलाई गयी मशाल को बुझाया गया तथा इण्डोनेशियाई प्राकृतिक लौ जलाई गयी जो कि म्रापेन, मध्य जावा से ली गयी थी। इसके बाद पूरे देश भर में मशाल दौड़ का आयोजन हुआ।

यह दौड़ इण्डोनेशिया के १८ प्रान्तों के ५४ नगरों से होकर गुजरी, जिसमें मेज़बान नगर भी शामिल थे। इस मशाल ने लगभग  की यात्रा की। दौड़ का समापन १७ अगस्त को राष्ट्रीय स्मारक पर इण्डोनेशिया के ७३वें स्वतंत्रता दिवस के अवसर पर हुआ, जिसके पश्चात् मशाल को अगले दिन गेलोरा बुंग कर्णों स्टेडियम में उद्घाटन समारोह के लिये लाया गया।

खेल

समारोह
 
उद्घाटन समारोह १८ अगस्त २०१८, शनिवार को शाम ७ बजे पश्चिमी इण्डोनेशियाई समय (जीएमटी+७) बजे प्रारम्भ हुआ। १२ वर्षों बाद उत्तर कोरिया तथा दक्षिण कोरिया के प्रतिनिधियों ने एक साथ कोरियाई एकीकरण ध्वज के अन्तर्गत मार्च किया। खेलों का आधिकारिक उद्घाटन इण्डोनेशियाई राष्ट्रपति जोको विडोडो ने किया।

खेल
मार्च २०१७ में एशियाई ओलम्पिक ने घोषणा की कि इस खेलों में ४२ विभिन्न खेलों की ४८४ स्पर्धाएँ आयोजित होंगी, जिसमें 2016 ग्रीष्मकालीन ओलम्पिक के २८ स्थायी ओलम्पिक खेल, ५ अतिरिक्त खेल जो 2020 ग्रीष्मकालीन ओलम्पिक में खेले जाने हैं तथा कुछ वे भी खेल शामिल किये जो ओलम्पिक में नहीं होते। अप्रैल २०१७ में बेल्ट कुश्ती, क्रिकेट, कुरश, स्केटबोर्डिंग, साम्बो और सर्फिंग खेल हटा दिये गए तथा ब्रिज, जेट स्की, जुजित्सू, पैराग्लाईडिंग, स्पोर्ट क्लाइम्बिंग, ताइक्वाण्डो (सभी ग़ैर ओलम्पिक भार वर्ग) तथा वुशु की स्पर्धाओं में भी कटौती कर दी गयी।

अंतिम कार्यक्रम सितम्बर २०१७ में जारी हुआ जिसमें ४० खेलों की ४६२ प्रतियोगिताएँ शामिल की गयीं। 

जलक्रीड़ा
गोताखोरी
तैराकी
कलात्मक तैराकी 
वाटर पोलो
तीरंदाजी
एथलेटिक्स
बैडमिंटन
बेसबॉल
बेसबॉल
सॉफ्टबॉल
बास्केटबॉल
3×3 बास्केटबॉल
बास्केटबॉल
बॉलिंग
मुक्केबाजी
ब्रिज 
कैनोइंग
ड्रैगन बोट
स्लालोम
स्प्रिंट

साइक्लिंग
बीएमएक्स
माउंटेन बाईक
रोड
ट्रैक 
घुड़सवारी
ड्रेसेज
ईवेंटिंग
जम्पिंग
तलवारबाजी
मैदानी हॉकी
फुटबॉल
गोल्फ़
जिम्नास्टिक
कलाबाजी 
लयबद्ध
ट्रैम्पोलिन
हैंडबॉल
जेट स्की 
जुडो

कबड्डी
कराटे
मार्शल आर्ट
जुजित्सू
कुराश 
पेंकाक सिलत 
साम्बो
वुशु 
मॉडर्न पेंटाथलन
पैराग्लाइडिंग 
रोलर स्पोर्ट्स 
इनलाइन स्पीड स्केटिंग 
स्केटबोर्डिंग
नौकायन
रग्बी सेवेन्स
सेलिंग
सेपकटकरा

निशानेबाजी
स्पोर्ट क्लाइम्बिंग 
स्क्वाश 
टेबल टेनिस
ताइक्वाण्डो
टेनिस
लॉन टेनिस 
सॉफ्ट टेनिस 
ट्राईथलन 
वॉलीबॉल
बीच वॉलीबॉल
इंडोर वॉलीबॉल
भारोत्तोलन
कुश्ती
फ्रीस्टाइल 
ग्रीको-रोमन 

प्रदर्शनी खेल 
ईस्पोर्ट्स 
कैनोए पोलो

प्रतिभागी राष्ट्रीय ओलम्पिक समितियाँ
एशियाई ओलम्पिक परिषद के सभी ४६ सदस्यों ने इन खेलों में भाग लिया। कुछ स्पर्धाओं में उत्तर कोरिया तथा दक्षिण कोरिया की एकीकृत टीम ने हिस्सा लिया, जैसा कि उन्होंने पहले 2018 शीतकालीन ओलम्पिक के दौरान भी किया था। दोनों देशों ने उद्घाटन तथा समापन समारोह में भी एकीकृत ध्वज के अन्तर्गत भाग लिया।

उद्घाटन समारोह से दो दिन पूर्व कुवैत को भी अपने ध्वज के अन्तर्गत खेलने की अनुमति मिल गयी। इससे पूर्व वे स्वतंत्र एशियाई खिलाड़ी के तौर पर भाग लेने वाले थे।

नीचे सभी राष्ट्रीय ओलम्पिक समितियों की सूची दी गयी है तथा कोष्टक में सदस्य दल की संख्या दी गयी है।

कार्यक्रम
स्रोत

समापन समारोह
इन खेलों का समापन समारोह २ सितम्बर २०१८ दिन रविवार को पश्चिमी इण्डोनेशियाई समय के अनुसार ७:०० बजे आयोजित हुआ। यह समारोह भारी वर्षा के बीच गेलोरा बुंग कर्णों स्टेडियम में सम्पन्न हुआ। इस समारोह में स्थानीय कलकारों के अतिरिक्त भारत के सिद्धार्थ स्लाथिया, दक्षिण कोरिया के इकोन और सुपर जूनियर ने गीत गाये। हांगझोऊ के महापौर शु लियि को 2022 एशियाई खेलों के आयोजक होने के नाते खेल ध्वज दिया गया।

पदक तालिका

इन्हें भी देखें
 2018 एशियाई खेल पदक तालिका

भारत का एशियाई खेल में पदक

बाहरी कड़ियाँ

एशियाई ओलम्पिक परिषद जालस्थल पर

2018 एशियाई खेल